Nufa-d seg uɣmis «Aɣmis n yimaziɣen», tukkist ɣef waya : «Zik-nni, deg remḍan, akken kan ad d-yaweḍ lawan n ṣḥur, ad d-fɣen yilmeẓyen seg leqhawi, ad bdun, ad kkaten abendayer u ttcewwiqen (ad tthellilen), ad d-ttezzin i taddart i wakken ad ten-id-ssakin ɣer ṣḥur. D tagnit i ttfarasen yimdanen i ciṭ n unecraḥ d zhu : tekksen ciṭ ɣef wulawen u snefsusiyen leɛtab n yal ass.»137 Gar wansayen n yimaziɣen i xeddmen deg tegantin n lferḥ, yella uhellil. Ma d ahellil n remḍan, yeqqen ɣer ddin, sexdament akken ad ssakin imdanen ɣer ṣḥur, rnu ad necraḥen, ad zhun i wakken ad ttun leɛtab n wass. Yal aggur n remḍan, akka ixeddmen yimezdaɣ n taddart-agi.